**HEA EESKUJU**

**ANETE LIIS ADUL**

Loo Keskkool

Anete Liis on motiveeritud ja särasilmne Jõelähtme valla noor, kes on aktiivne kaasa lööma ja kaasa rääkima oma kooli, oma kodukoha noorte eest. Anete Liis on neljal viimasel kooliaastal kuulunud Loo kooli õpilasesindusse, neist viimasel kahel on ta olnud Loo kooli õpilasesinduse president . 2017.a. veebruarikuus oli Anete Liisi algatusel Loo koolis esimene ÕE presidendi pidulik vastuvõtt ja ball kooli vanemale astmele, õpetajatele, vilistlastele. 2018.a. toimus teine ball ja 2019. a. tuleb juba kolmas ball . Uus ja ilus traditsioon Loo koolis sündis tänu Anete Liisile. Anete Liis on Jõelähtme Valla noortevolikogu aseesimees. Anete Liis õpib Loo koolis headele ja väga headele hinnetele. Kuna ta aktiivse sportlane on sunnitud osalema treeninglaagrites ja võistlustel, siis on õppetundidest puudumine paratamatu. Aga, Anete Liisil ei ole võlgnevusi, sest kõik tööd on tal alati kas ette- või järelevastatud. Anete Liis on väga kohusetundlik, vastutulelik, sõbralik, aktiivne ning alati rõõmsameelne neiu

Anete Liis on algatusvõimeline ja aktiivne osaluskogudes, nii Loo kooli õpilasesinduses, kui ka Jõelähtme Valla noortevolikogus, mille loomisele ta koos noorte aktiivigrupiga 2015.aastal aluse pani. Anete Liis kandideeris ka noortevolikogu esimesse koosseisu 2016.aastal ning osutus valituks ja on seal olnud aktiivne aseesimees tänaseni.Noortevolikogu esindajana osales Anete Liis valla noortevaldkonna arengukava koostamisel, aitas noortevolikogul korraldada noorte "Osaluskohvikut", et arutada noortega olulistel teemadel, samuti saadi projekti "Nopi Üles" toetusel valla noortele välipinksilauad, mida samuti aitas Anete Liis korraldada. Noortevolikogu eestvedamisel algatati noorte koolialguse pidude traditsioon kolm aastat tagasi, kus Anete Liisi ülesandeks oli sponsorite kaasamine, mis tal väga hästi õnnestus. Noorte aktiivgrupp ja noortevolikogu esimene koosseis pälvisid ka 2015. ja 2016.aastal Jõelähtme valla tunnustuse "Jõelähtme algatus" laureaadi tiitlid.

 Anete Liisi suurimad saavutused on seotud spordiga. Nimelt on Anete Liis Adul mitmekordne Eesti meister golfis. Anete Liis on lõpetanud Jõelähtme Kunsti- ja Muusikakoolis klaverieriala . Klaveriklassis õppis Anete Liis 2.- 8.kli. Anete Liis mängib väga hästi klaverit. On esinenud koolis aktustel ja pidudel klaverimänguga. Peale klaveriõpinguid alustas 9.kl. muusikakoolis kitarriõpinguid, kus õpib siiani.Veel vabal ajal Anete Liis laulab Loo kooli noortekooris õp. Aive Skuini juhendamisel ja ka segakooris Jõelähtme Laulusõbrad õp. Leili Värte juhendamisel. Eesmärgiks on osalemine 2019.a suvel Laulupeol.

Anete Liis Adul on sportlik,musikaalne, aktiivne, kohusetundlik, väga tubli õppimises ning nii Loo kooli õpilastele , Jõelähtme valla ja kõigile teda tunvatele noortele HEA Eeskuju

HEA EESKUJU ESITAJA

Rozeta Meos